פליפה אוגוסטו

פליפה אוגוסטו דה אלמידה מונטאירו (בפורטוגזית: Felipe Augusto de Almeida Monteiro; נולד ב-16 במאי 1989), מוכר בשמו הפרטי פליפה (Felipe), הוא כדורגלן עבר ברזילאי, ששיחק בעמדת הבלם.

קריירת מועדונים
תחילת הקריירה
פליפה נולד במוז'י דס קרוזיס שבמדינת סאו פאולו, ברזיל. במהלך ילדותו התאמן במועדון הכדורגל קורינתיאנס. בהיותו נער המשחק בקבוצת הכדורגל ולטרה, היה נוהג פליפה לעזור לאימו בעבודתה, כאשר היה מוביל פטריות בין מסעדות ומוכר אותן. בשנת 2009 חתם על חוזה רשמי עם קבוצת הכדורגל הברזילאית אוניון. הוא ערך את הופעת הבכורה שלו במועדון בשנת 2009, במסגרת הליגה השנייה בברזיל בה קבוצתו שיחקה. במהלך משחק ידידות שנערך בין אוניון לברגנטינו ראשי המועדון של ברגנטינו, התרשמו מיכולותיו והחתימו אותו לחוזה השאלה לשנתיים.

במהלך תקופת ההשאלה זכה לדקות משחק רבות כששיחק למעלה מ-30 משחקי ליגה, בהם כבש שער אחד.

קורינתיאנס
לאחר ששיחק בסך הכול 88 דקות בעונתו הראשונה במועדון, הופתע פליפה לגלות כי זומן לאליפות העולם למועדונים בו התמודדה קבוצתו נגד מחזיקת ליגת האלופות באותה התקופה צ'לסי, פליפה אמנם לא שותף בשני המשחקים ששוחקו אך קבוצתו הצליחה לנצח את צ'לסי ולזכות בתואר. בנוסף לתואר אליפות העולם למועדונים זכה גם בגביע הליברטדורס באותה השנה.

בעונת 2015/2016 ערך 26 משחקי ליגה והיה שותף לזכייה של קורינתיאנס באליפות הליגה הברזילאית הראשונה. את שערו הראשון בליגה הבכירה כבש ב-26 ביולי 2015, בתיקו 1-1 שנערך מול קוריטיבה.

פורטו
ב-15 ביוני 2016 חתם על חוזה לחמש עונות עם פורטו. את הופעת הבכורה שלו ערך כבר במשחק הראשון של הליגה הפורטוגלית, בניצחון קבוצתו 1–3. ב-23 באוגוסט אותה השנה כבש את שערו הראשון במועדון, במהלך ניצחון קבוצתו 0–3 על רומא במסגרת מוקדמות ליגת האלופות. חמישה ימים לאחר מכן כבש את שער הליגה הראשון שלו, בהפסדה של פורטו 2-1.

בעונת 2017/2018 היה שותף בכיר בזכייתה של פורטו באליפות הליגה הפורטוגלית, כשהוא לצד ארבעה שחקני פורטו נוספים נכללו בקבוצת השנה של הליגה הפורטוגלית.

ב-2 באפריל 2019 הוא הורחק ממשחק חצי הגמר הגביע הפורטוגלי מול בראגה. פורטו הצליחה להעפיל לגמר לאחר שניצחה 1–4 בסיכום שני המשחקים. בגמר שנערך ב-25 במאי הוא כבש שער מכריע בתוספת הזמן וכפה בעיטות הכרעה, אך פורטו הפסידה בהן לספורטינג ליסבון.

אתלטיקו מדריד
ב-27 במאי 2019, לאחר ארבע עונות מוצלחות בפורטו, חתם על חוזה באתלטיקו מדריד תמורת 20 מיליון אירו.

הוא ערך את הופעת הבכורה שלו בליגה הספרדית ב-25 באוגוסט 2019, במשחק הליגה מול לגנס. הוא כבש את שערו הראשון במועדון בניצחון קבוצתו בליגת האלופות על לוקומוטיב מוסקבה, ובכך עזר לקבוצתו להעפיל לשלב שמינית הגמר.

את שער הבכורה שלו בלה ליגה כבש ב-4 בינואר 2020, במהלך ניצחונה של אתלטיקו מדריד 2-1 על לבאנטה.

נוטינגהאם פורסט
ב-31 בינואר חתם פליפה בנוטינגהאם פורסט לשנה בסכום של שלושה מיליון אירו.

נבחרת ברזיל
פליפה זומן לראשונה לנבחרת ברזיל לקראת מוקדמות גביע העולם לשנת 2018. הוא ערך את הופעתו הראשונה בנבחרת ב-11 בספטמבר 2018, במהלך משחק הידידות מול אל סלוודור, בה ניצחה ברזיל 0–5. באותו משחק הוא שיתף פעולה עם עמיתו לקבוצה מפורטו אדר מיליטאו אשר ערך גם הוא הופעת בכורה.

תארים
מועדונים
קורינתיאנס
 הליגה הברזילאית: 2015
 גביע הליגה הברזילאית: 2013
 גביע הליברטאדורס:2012
 גביע העולם למועדונים: 2012

פורטו
 הליגה הפורטוגלית: 2017-18
 הסופר קאפ הפורטוגלי: 2018

 אתלטיקו מדריד 
 אליפות ספרד: 2020/2021

אישיים
 קבוצת השנה באליפות סאו פאולו בכדורגל: 2016
 קבוצת השנה בליגה הברזילאית: 2017
 קבוצת השנה בליגה הפורטוגלית: 2018

קישורים חיצוניים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני נבחרת ברזיל
קטגוריה:כדורגלני קורינתיאנס
קטגוריה:כדורגלני פורטו
קטגוריה:כדורגלני אתלטיקו מדריד
קטגוריה:כדורגלני קופה אמריקה 2021
קטגוריה:ספורטאים ברזילאים בפורטוגל
קטגוריה:ספורטאים ברזילאים בספרד
קטגוריה:ספורטאים ברזילאים באנגליה
קטגוריה:ברזילאים שנולדו ב-1989